चीनको पहलमा ब्रिक्स विकास बैंक स्थापना भएको तीन वर्ष भयो। अहिले यसको नाम परिवर्तन गरेर न्यू डेभलोपमेन्ट बैंक (नयाँ विकास बैंक) राखिएको छ। यसको मुख्यालय चीनको साङहाईमा छ। यो बैंकमा ब्रिक्समा आवद्ध पाँच मुलुकले १० अर्ब डलरका दरले ५० अर्ब डलरको पूँजी व्यवस्था गर्ने सहमति भएको छ। भविष्यमा यो बैंको पूँजी दोब्बर अर्थात् एक सय अर्ब डलर पुर्‍याउने लक्ष्य राखिएको छ। सन् २०१४ मा स्थापित यो बैंकलाई विश्व बैंकको प्रतिस्पर्धी मानिन्छ।
